text: Sunnudagin verður aftur dystur við Stórá, tá kemur KÍ á vitjan. KÍ hevur ein kærkomnan sigur móti HB á Summarfestivalinum sum seinasta dyst. Hesin sigurin var til so mikið stóra frøi at máltalvan stóð frá við úrslitinum í langa tíð eftir dysturin var liðugur, eitt fyribrigdi sum TB ofta hevur gjørt brúk av, tá søtur sigrar vóru vunnir á Sevmýri.
text: #000000
text: KÍ er annars eitt av liðnum sum vit møguliga høvdu kunna tikið okkum framum móti kappingarenda, men við úrslitinum í kolandi storminum í Vági og teirra sigri móti HB, so er hesin møguleikin minkaður nakað.
text: #000001
text: Hetta verður seinasti dystur móti KÍ á hesum sinnið og munnu mong minnast fyrstu uppgerðina okkara millum, sum varð leikt við Stórá. Her endaði tað við einum 1-1 javnleiki eftir at vit høvdu fingið tvey reyð kort og fimm gul.
text: #000002
text: Miðverjin hjá okkum, Teitur Olsen, er higartil leikarin við flestum minuttum á besta liðnum hjá TB í ár. Hann hevur leikt 1747 minuttir sambært Faroe Soccer og hevur megnað at bert fáa eittans gult kort.
text: #000003